Bascos (Astarac)

Bascos (Bascous en francés) qu'es ua anciana comuna gascoa, situada dens lo departament de Gers e la region d', ancianament de Mieidia-Pirenèus. Despuish 1822, qu'es annexada a Claramon dens la comuna de  Claramon e Poiet.

Geografia
Toponimia
Bascous (en francés) qu'es absent de quasi totas las mapas (sonque la mapa de las annadas 1950 lo mòstra, au nòrd deu borg de Claramon, aquí on es escrit adara Laurentie e Pérès) https://www.geoportail.gouv.fr/donnees/carte-de-cassini cercar a 32300 Clermont-Pouyguillès; Bascous qu'es tanben absent de la lista deus lòcs de la comuna https://www.annuaire-mairie.fr/rue-clermont-pouyguilles.html. Que cau imaginar un territòri coneishut deus poblants, sense vilatge o ostau d'aqueth nom (mès benlèu que n'i agó e quitament qu'estó ua parròpia a temps passat). Sense memòria collectiva, jamès aurén hèit ua comuna d'aqueth nom a la Revolucion. Un còp la comuna fusionada, las mapas que's contentèn d'escriure lo nom deus vilatges e deus ostaus. Pr'aquò, lo nom de Bascos qu'es enqüèra coneishut dens la comuna e localizat.

Per rasons de fonetica locala (lo casso e pas lo casse) e perqué la prononciacion locala sembla ['baskus] enquèste Sivadon mai 2019, Bascous que representa probablament lo cas subjècte Bascos, com Bascos, près d'Eusa, e pas lo cas regime, com Bascons. Qu'es un nom de pòble Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 57, mès a prepaus de la comuna de las Landas, Bénédicte Boyrie-Fénié qu'escriu, a la seguida de J.-B. Orpustan, se lo nom datava de l'invasion vascona de la fin deu sègle VI, lo resultat que seré en G- (de [w-] en passant per [gw-], devath influéncia germanica) e pas en B-; la formacion deu nom qu'es donc plan posteriora au càmbiament fonetic Uascon(es) > Guascon(es) Bénédicte Boyrie-Fénié, Dictionnaire toponymique des communes. Landes et Bas-Adour, ed. Institut occitan e CAIRN, Pau, 2005, p. 51.

Istòria
En 1822, qu'annexèn la comuna de Bascons a Claramon, atau coma per Noalhan e per Poiet http://cassini.ehess.fr/cassini/fr/html/fiche.php?select_resultat=2795.

Demografia

 Las donadas de la dreta deu grafic, plaçadas automaticament, que son las de la comuna entièra de Claramon e Poiet
Nòtas e referéncias